અમદાવાદ : નોટબંધી બાદ લોકો કલાકો સુધી લાઈનોમાં બેન્કની બહાર પૈસા ઉપાડવા માટે લાંબી કતારોમાં ઉભા રહે છે. તો અમુક લોકો બેન્કના એટીએમની બહાર થોડા પૈસા મળી જાય તે માટે કલાકો કતારોમાં ઉભા રહીને હાલાકીનો સામનો કરે છે. પરંતુ બેન્કના અધિકારીઓ અને કર્મચારીઓની કેવી મીલીભગત જામનગરમાં ચાલતી હશે તેનો એક અઠવાડિયામાં બીજો કિસ્સો સામે આવ્યો છે. એલસીબીએ આજે અનુપમ સિનેમા વિસ્તારમાંથી ખંભાલીયાના જાણીતા વેપારી દિલીપ દતાણી પાસેથી બે હજારના દરની નવી નોટોનો જંગી જથ્થો ઝડપી પાડ્યો છે.